Ritratt mill-filmat .td_uid_2_60827cd387d52_rand.td-a-rec-img{text-align:left}.td_uid_2_60827cd387d52_rand.td-a-rec-img img{margin:0 auto 0 0} L-Awtorità għas-Saħħa u s-Sigurtà fuq il-Post tax-Xogħol (OHSA) qalet li filmati li qed iduru online juru li l-ħaddiema tħallew f'sitwazzjoni perikoluża peress li kien hemm min ħa l-filmat meta s-sistema tal-irfigħ tal-gaġġa li kienu fiha l-ħaddiema ma bdietx taħdem, u ma ppruvax jgħinhom jew m'għamilx kuntatt mal-Awtorità. L-OHSA kkummentat dwar kif il-filmati ma jagħtux indikazzjoni tal-lokalità fejn ittieħdu u lanqas ta' meta ttieħdu, imma jidher ċar li ma ttieħdux f'dawn il-ġranet. Fi stqarrija ntqal li, "Il-fatt li persuna ddeċidiet li tieħu filmat u ttellgħu fuq il-midja soċjali, mingħajr ma infurmat lill-OHSA ifisser biss li l-ħaddiema tħallew f'sitwazzjoni ta' periklu. Ifisser ukoll li l-OHSA ma setgħetx tintervjeni jew tinvestiga bl-iskop li inċidenti bħal dawn ma jirrepetux irwieħhom." Ġie spjegat li f'każijiet fejn ikun se jsir xogħol fl-għoli, idealment għandu jintuża mobile elevated working platform. Jekk dan mhux possibbli, is-sistema tal-irfigħ, inkluż il-kontrapiż u l-mutur, għandha tkun iddisinjata u mmanifatturata biex tiflaħ il-piż kollu tal gaġġa, tal-ħaddiema, tal-għodda u materjal ieħor. Is-sistema tal-irfigħ, il-gaġġa u slings iridu jkun eżaminati u ċċertifikati minn persuna kompetenti. Barra minn dan, għandu jintlibes safety harness imqabbad ma' anchor point sigur u separat mis-sistema tal-irfigħ. L-OHSA fakkret li trid issir ukoll evalwazzjoni tar-riskju minn persuna kompetenti li tinkludi, fost l-oħrajn, mezzi ta' evakwazzjoni u komunikazzjoni u l-użu ta' safety harness. L-OHSA qalet li min min jiltaqa' sitwazzjonijiet ta' xogħol perikoluż għandu immedjatament jirrapporta lilha, anke b'mod anonimu fuq 21247677 (waqt il-ħin tax-xogħol) jew 99496786 (wara l-ħin tax-xogħol) jew b'email: ohsa@gov.mt. Riċentament L-OHSA tidentifika ħaddiem li kien marbut b'ċinga f'sit ta' kostruzzjoni .td_uid_3_60827cd388022_rand.td-a-rec-img{text-align:left}.td_uid_3_60827cd388022_rand.td-a-rec-img img{margin:0 auto 0 0}